b"\n_START_ARTICLE_\nLa Boada (les Preses)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici situat en un turonet a 300 m de les Preses. \xc3\x89s cobert amb teulada a doble vessant i orientat a sud-est. A la part dreta t\xc3\xa9 dos contraforts degut als desnivells de l'empla\xc3\xa7ament. A la fa\xc3\xa7ana principal hi ha un portal de pedra treballada, sobre el que hi ha un matac\xc3\xa0. A la dreta hi ha una finestra renaixentista molt erosionada._NEWLINE_Com a edificis auxiliars hi ha dos pallisses i davant la casa hi ha l'era.\n_START_SECTION_\nHist\xc3\xb2ria\n_START_PARAGRAPH_\nForma part del barri de Can Boades, del que treu el nom. Documentada al segle XIII (1278). El primer document \xc3\xa9s de l'any 1250. Durant els segles XVI i XVII viu temps d'esplendor i es renova._NEWLINE_Al segle XVII l'hereu Boada es cas\xc3\xa0 amb la pubilla de Can Ribas de Bescan\xc3\xb3 i desapareix el nom, que no torna a apar\xc3\xa8ixer fins ben entrat el segle XVIII en que l'habitaran els Boades de Bas."